जवाब: कांग्रेस ने हमेशा जनता को इंसफ दिलाने की कोशिश की है। समय चाहे स्व. बेअंत सिंह की सरकार का हो, तब भी 3 हजार पार्टी वर्करों सहित मुख्यमंत्री ने शहीदी देकर उजड़े हुए पंजाब को बचाया था। रही बात अकाली दल की तो इनको भागने की बजाय सैशन में बैठ कर सवालों का सामना करना चाहिए था। मैं खुद बिजनैस एडवाइजरी समिति का मैंबर था, जिसमें अकाली दल का एक पूर्व मंत्री भी मैंबर था। सभी पक्षों की सहमति के साथ यह फैसला हुआ था कि बहस दो घंटे ही होगी, परन्तु अगर जरूरत पड़ी तो सैशन का समय और बढ़ाया जाएगा। समिति का फैसला स्पीकर साहब ने सभी पक्षों को सुनाया था। यहां तक कि जब अकालियों ने शोर मचाना शुरू किया तो तब भी स्पीकर ने कहा था कि अगर आप बहस करना चाहते हैं तो हम सैशन अगले दिन तक भी बढ़ा लेंगे, परन्तु अकालियों के मन में डर था क्योंकि गुनाहगार सत्य का सामना नहीं कर सकते, इसी कारण वे भगौड़े हो गए।